Ludovicus, Dei gratia Rex Francorum. Noverint universi presentes et futuri Nos, pietatis intuitu, monasterio Sancte Marie de Moris liberaliter concessisse que necessaria sunt calciamentis, indumentis, victualibus, volentes ut a propriis pedagiis nostris per totam terram nostram liberi et immunes exstant. Quod ut perpetue stabilitatis sortiatur fulcimentum, presentis scripti patrocinio et sigilli nostri authoritate precepimus communiri. Actum est Clarevalli anno ab Incarnatione Domini MºCºLXXVIº.